cyanic-selkie/wikianc huggingface dataset:
வெசுட்டோ மெல்வின் சுலிப்பர்
வெசுட்டோ மெல்வின் சுலிப்பர் (Vesto Melvin Slipher) (நவம்பர் 11, 1875 - நவம்பர் 8, 1969) ஓர் அமெரிக்க வானியலாளர் ஆவார். இவர் முதன்முதலாக பால்வெளிகளின் ஆர விரைவுகளைக் கணக்கிட்டார். இது விரிவடையும் அண்டக் கோட்பாட்டுக்கு ஆய்வுசார் அடிப்படையைத் தந்தது.
சுலிப்பர் இந்தியானாவைச் சேர்ந்த மல்பெரியில் பிறந்தார். இவர் தன்முனைவர் பட்டத்தை 1909 இல் புளூமிங்டன் இந்தியானா பல்கலைக்கழகத்தில் பெற்றார். இவர் அரிசோனாவில் பிளேகுசுடாபில் அமைந்த உலோவல் வான்காணகத்தில் தன் வாழ்நாள் முழுவதும் கழித்தார். இங்கு இவர் 1915 இல் உதவி இயக்குநர் ஆனார். 1916 இல் செயல் இயக்குநர் ஆனார். இறுதியாக, 1926 இல் இருந்து 1952 இல் ஓய்வுபெறும் வரை இயக்குநராக இருந்தார். இவரது உடன்பிறப்பாகிய இயர்ல் சி. சுலிப்பரும் வானியலாளராகி, உலோவல் வான்காணக இயக்குநராகத் இருந்துள்ளார்.
இவர் 1929 இல் உவரிய (சோடிய) அடுக்கைக் கண்டுபிடித்தார். இவர் கிளைடு தாம்பவுகை பயன்படுத்தி மேற்கொண்ட ஆய்வு புளூட்டோவைக் கண்டுபிடிக்க வழிவகுத்தது.
தவறுதலாக, எட்வின் ஹபுள் பால்வெளிகளின் செம்பெயர்ச்சியைக் கண்டுபிடித்ததாகக் கூறப்படுகிறது; இந்த அளவீடுகளும் அதன் சிறப்பும் 1917 க்கு முன்பே பிற வான்காணகங்களில் இருந்த ஜேம்சு எட்வார்டு கீலர் (இலிக், அல்லெகனி), வெசுட்டோ மெல்வின் சுலிப்பர் (உலோவல்), வில்லியம் வாலசு கேம்பெல் (இலிக்) ஆகியோரால் அறியப்பட்டிருந்தன.
இவர் அரிசோனாவில் உள்ள பிளேகுசுடாபில் இறந்தார். அங்கே மக்கள் கல்லறையில் அடக்கம் செய்யப்பட்டார்.
வெளி இணைப்புகள்
பகுப்பு:1875 பிறப்புகள் பகுப்பு:1969 இறப்புகள் பகுப்பு:அமெரிக்க வானியலாளர்கள் பகுப்பு:அண்டவியலாளர்கள்
பிட்காயின் வரலாறு
thumb|right|500x500px|பிட்காயின் பரிமாற்றங்கள் பிட்காயின் (bitcoin) என்பது ஒரு குறியாக்க நாணயம் (cryptocurrency). இது பொதுவில் வழங்கும் டாலர், ரூபாய், யூரோ  போன்று  காகிதத்தால்  செய்யப் பட்டது அல்ல; மாறாக இது கணினியில் இயங்கும் ஒரு  மென்பொருள்(software). ஆயினும், வாங்குவது, விற்பது, சேமிப்பது போன்ற அனைத்து செயல்களையும்,  டாலர், ரூபாய் போன்றவற்றால்  செய்வது போலவே, பிட்காயினை  வைத்துச்  செய்ய இயலும். பொதுவில் வழங்கும் பணம் ஒரு நடுவண் வங்கியால் (central bank)   கட்டுப்படுத்தப் பட்டு மேலாண்மை செய்யப் படுகிறது. பிட்காயினுக்கு அது போன்ற  மைய அதிகாரி (central  authority) என்று ஒன்றும்  கிடையாது. பிட்காயின் ஒரு கணினி வலையத்தில் (computer network)  செயலாக்கப் பட்டு,  அந்த வலையத்தில் உள்ளவர்களே பிட்காயினை மேலாண்மை  செய்து கொள்கிறார்கள். பிட்காயினைத் தோற்றுவித்ததாகக் கூறப் படும்    சத்தோசி நகமோட்டோ  (Satoshi Nakamoto), சைபர்பங்க் (Cypherpunk) சமூகத்தில்  நிலவியிருந்த கருத்துக்களைப்  பயன் படுத்தித் தான் இந்த நாணயத்தை உருவாக்கினார் என்று கூறப் படுகின்றது. நாளடைவில் பிட்காயின் விலை பல முறை ஏறியும் இறங்கியும், இப்போது (2019) குறியாக்க நாணயங்களில்  மிக இன்றியமையாத ஒன்றாகி, ஒரு சில வணிகக்  கடைகளில்  இதை மற்ற நாணயங்களைப் போலவே  பரிமாற்றத்திற்கு ஏற்றுக்கொள்கின்றனர்.
தொடக்கம்
பிட்காயின் தோன்றுவதற்கு முன்பு  பல மின்காசு தொழில் நுட்பங்கள் ஏற்கனவே இருந்தன:
பிட்காயின் தோற்றம்
18 ஆகத்து 2008-இல் "bitcoin.org" என்ற இணையதளம் பதிவு செய்யப் பட்டது. பின் 31 அக்டோபர் 2008-இல் சத்தோசி நாகமோட்டோ எழுதிய  பிட்காயின்:இணையர்-இணையர் மின்காசு அமைப்பு   (Bitcoin: A Peer-to-Peer Electronic Cash System)  என்ற கட்டுரைக்கான இணையத்தள இணைப்பு வெளியிடப் பட்டது. இந்த கட்டுரையில்,  ஒருவர் மீது எந்த நம்பிக்கையும் வைக்க வேண்டிய தேவை இல்லாமல், பணப் பரிமாற்றம் செய்வது எப்படி என்ற வழி முறை விளக்கப் பட்டிருந்தது. 3 சனவரி 2009-இல் சத்தோசி நாகமோட்டோ, பிட்காயின் கட்டச்சங்கிலி யில்   பிட்காயின் முதல் கட்டம் (genesis block of bitcoin) என்றழைக்கப்படும்  பிட்காயின் முதல் கட்டத்தை இணைத்தார். அந்தக் கட்டத்திற்கு 50 பிட்காயின்கள் பரிசு  அளிக்கப் பட்டது. இந்த பரிசு காசுதளம் (coinbase) என்ற பரிமாற்றத்தில் கீழ்க் கண்டவாறு குறிக்கப் பட்டுள்ளது:
இந்தக் குறிப்பு தி டைம்ஸ்  (The Times) என்ற நாளிதழில் 3 சனவரி 2009-இல் வந்த தலைப்புச் செய்தி ஆகும். இதற்கு இரண்டு அர்த்தங்கள் கற்பிக்கப் படுகின்றன: ஒன்று, பிட்காயின் கட்டச்சங்கிலியில் முதல் கட்டம் தோன்றியதற்கான  காலமுத்திரை (timestamp) என்பது. மற்றொன்று, இன்றைய வங்கி முறைகளின் தரம் குறைந்த நிலைமையைப் பற்றிய ஏளனமான விமர்சனம் என்பது.
பிட்காயினின் முதல் திறந்த மூல மென்பொருள்  (open-source software) 9 சனவரி 2009-இல்  சோர்சுஃபோர்கி  (SourceForge)   என்ற  இணையதளத்தில் வெளியிடப் பட்டது. இதன் முதல் ஆதரவாளர்களில் ஆல் பின்னி (Hal Finney) என்ற பிட்காயின் ஆர்வலரும் ஒருவர். இந்த மென்பொருள் வெளியிடப்பட்ட அன்றே, செய்நிரலரான (programmer)   அவர் அதைப்  பதிவிறக்கம் செய்து, நாகமோட்டோவிடம் இருந்து 10 பிட்காயின்களை 12 சனவரி 2009 அன்று  பரிசாகப்  பெற்றார். இதுதான் உலகில் முதன்முதலில் நடந்த பிட்காயின் பணப் பரிமாற்றம். வெய் டாய் (Wei  Dai),   நிக் சாபோ (Nick Szabo) ஆகியோரும் பிட்காயினின் முதல் ஆதரவாளர்கள் ஆவர். தொடக்க காலத்தில், நகமோட்டோ ஏறத்தாழ 1 மில்லியன் பிட்காயின்களை அகழ்ந்து (mine) எடுத்தார் என்று கூறப்படுகின்றது. பின், நகமோட்டோ,   கேவின் ஆண்டர்சன்  (Gavin Andresen) என்பவரிடம் எல்லா பொறுப்புக்களையும்  ஒப்படைத்துவிட்டு, பிட்காயினிலிருந்து  விலகி  (காணாமல்  போய்) விட்டார். இதன் பிறகு, மென்பொருள் உருவாக்குனரான (developer)  கேவின் ஆண்டர்சன்  பிட்காயின் நிறுவனம்  (Bitcoin Foundation) என்ற ஒன்றை உருவாக்கி அதன் மேம்பாட்டில் கவனம் செலுத்தினார். அதன் பின், 2010-இல், லாஸ்லோ அன்யீஸ் (Laszlo Hanyecz) என்னும் நிரலர் 10,000 பிட்காயின்கள் கொடுத்து பப்பா ஜான்ஸ் பிட்சா   (Papa John's Pizza) என்ற உணவகத்திலிருந்து  இரண்டு பிட்சா (pizza) வாங்கினார்; இதுவே பிட்காயினைப் பயன்படுத்திய முதல் வணிகப் பரிமாற்றம் ஆகும்.
சத்தோசி நகமோட்டோ (Satoshi Nakamoto)
"சத்தோசி நகமோட்டோ" என்ற பெயர் உள்ள ஒருவர் பிட்காயின் என்ற ஒரு நாணயத்தைக் கண்டுபிடித்து, 2008-இல் அதற்கான உரைமுறைகள் (protocols) வகுத்து, 2009-இல் அதைக்  கணினி வலையத்தில் செயல்படுத்தி வெளியிட்டார் என்று கூறப் படுகின்றது. அதற்குப் பிறகும் கூட, அவ்வப்போது மாற்றங்கள் செய்து பிட்காயினை மேம்படுத்தியும் வந்திருக்கின்றார். ஆனால், "சத்தோசி நகமோட்டோ" என்றால் யார் என்று யாரும் அறியாத புதிராகவே இன்று வரை இருந்து கொண்டு இருக்கின்றது. ஒருவேளை ஆல் பின்னி (Hal Finney),  வெய் டாய்  (Wei  Dai),   நிக் சாபோ (Nick Szabo)    ஆகியோரில் யாரேனும் இருக்கக் கூடுமோ என்று ஊகங்கள் இருந்தபோது, அவற்றை இவர்கள் ஆணித்தரமாக மறுத்திருக்கின்றார்கள். "சத்தோசி நகமோட்டோ" என்பது ஒருவேளை ஐரோப்பிய நிதி  நிறுவனங்களில் நடத்தப் படும்  கணினிக்  கூட்டு இயக்கமோ என்ற ஐயமும் உள்ளது.
தி நியூயார்க்கர் என்ற இதழ் (The New Yorker - வார இதழ், 47 இதழ்கள்  ஆண்டொன்றுக்கு), தன்  ஆய்வின் முடிவில்,   மைக்கேல்  க்ளீயர்  (Michael Clear),    விலி  லேடன்விர்த்தா  (Vili Lehdonvirta)  என்ற இருவரையும்  "சத்தோசி நகமோட்டோ"  என்று முன் நிறுத்தியது. பாஸ்ட் கம்பெனி (Fast Company) என்ற மாத இதழ்   15 ஆகத்து 2008-இல்  நீல் கிங் (Neal King), விளாடிமிர் ஒக்ஸ்மன்  (Vladimir Oksman),   சார்ல்ஸ் ப்ரை (Charles Bry)  ஆகிய மூன்று பேர்களை "சத்தோசி நகமோட்டோ" என்று கூறியது. இதற்கு இந்த இதழ் கூறிய காரணமாவது, கணினி வலையம், குறியாக்க முறை இவற்றை வைத்துப் பார்க்கும் போது, இவர்கள் "நகமோட்டோ" போன்று இருக்கிறார்கள் என்பதாகும். மேலும், "... computationally impractical to reverse" என்று இவர்கள் பயன்படுத்திய சொல் வரிசை, "நகமோட்டோ"  பயன்படுத்தியதைப் போல்  இருக்கின்றது என்று இந்த இதழ் கூறியது. இது உண்மை இல்லையென இம் மூவரும் மறுத்து விட்டனர்.
2010-உக்குப் பிறகு நகமோட்டோ பிட்காயினில் எதுவும் செய்யவில்லை எனத்  தெரிகிறது. ஒரு பிட்காயின் ஆர்வலரிடத்தில், "வேறு பணிகளுக்குப் போய்விட்டேன்" ("moved on to other things") என்று "நகமோட்டோ" கூறி இருக்கிறார்.
இதற்குப் பிறகு இன்னும் பலர் "நகமோட்டோ" -ஆக முன் நிறுத்தப் பட்டு, இறுதியில், இன்றுவரை அவர் யார் எனத் தெரியாமலேயே இருக்கின்றது.
பிட்காயின் விலையும் மதிப்பும்
பிட்காயின் விலை ஏறியும் இறங்கியுமாக இருந்து கொண்டு இருக்கின்றது. பிட்காயின் விலை 4 சனவரி 2017-இல் US$1,139.9 -ஆக ஏறி இருந்தது. இந்த ஏற்றத்திற்குக் காரணம்  சைப்ரஸ் நிதிப் பிரச்சினை (2012–2013 Cypriot financial crisis) நேரத்தில் பின்சென்  (FinCEN - Financial Crimes Enforcement Network) பிட்காயினுக்கு ஆதரவாகக் கூறிய கூற்று, ஊடகங்களின் ஆர்வம், இணையத்தளம் எல்லா இடத்திலும் பரவியமை போன்றவை காரணங்களாக இருக்கலாம் என்று கருதப் படுகிறது.
கட்டச்சங்கிலியில் தவறான தரவுகள்
பிட்காயின் கட்டச்சங்கிலியை ஒரு சிலர் ஊடுருவித்  "தாக்கி", அதில் உள்ள கட்டங்களில் தாறுமாறான தரவுகளை இட்டுச் செல்கின்றனர் என்று கண்டுபிடிக்கப் பட்டது. 2018-இல்,  ஆச்சென், கோயெத் பல்கலைக் கழக ஆய்வாளர்கள்  ( RWTH Aachen University and Goethe University) 1600 கோப்புகள் (files)  அனுமதி இன்றி பிட்காயின் கட்டச்சங்கிலியில் இணைக்கப் பட்டிருந்தன என்று கண்டறிந்தனர். அதில் 59 கோப்புகளில் குழந்தைகளைப் பற்றி தவறாகச் சித்தரிக்க பட்டும், சொல்லக் கூடாத அரசியல் கருத்துக்களும் இருந்தன என்று கூறினர். எடுத்துக் காட்டாக, அதில் பாலியல் தொடர்பான பல தரவுகள் இருந்தன என்றனர்.
உருவ அழிப்பு
மேற்கோள்கள்
பகுப்பு:திறந்த மூல மென்பொருள் பகுப்பு:நாணய முறை பகுப்பு:மின் வணிகம் பகுப்பு:2009 மென்பொருள் பகுப்பு:எண்ணிம நாணயம்
ஈ
ஈ என்ற தலைப்பில் உள்ள கட்டுரைகள்:
ஃபாக்சு பீ2
270px|thumb|right|மிகச்சிறிய மூலக்கூறுகளின் [[முப்பரிமாண படிமம்|முப்பரிமாணப் படிமங்களை, மூலக்கூற்று உயிரியல் அடிப்படையில் ஆய்வறிந்து பார்க்க உதவும் PyMOL எனப்படும் திறமூல மென்பொருள் மூலம் பெறப்பட்ட ஒரு ஃபாக்சு பீ2 புரதத்தின் மாதிரிப்படம்]] ஃபாக்சு பீ2 (FOXP2 - Forkhead box protein P2) என்பது ஃபாக்சு பீ2 மரபணு என்றழைக்கப்படும் மரபணுவினால் குறியீடு செய்யப்பட்ட ஒரு புரதமாகும். இந்த மரபணு, வோல்ஃப்காங் எனார்ட் (Wolfgang Enard) என்ற ஆராய்ச்சியாளரால் மனித முதல் மொழியின் மரபணு என்று கருதப்படும் ஒரு மரபணுவாகும். இவரும் இவரது ஆய்வுக் குழுமமும் செய்த ஆய்வுகளின்படி, மனித இனத்தில் பேச்சுத் திறன், மொழி என்பன விருத்தியடைந்தமைக்கும், இந்த மரபணு, மற்றும் அதிலிருந்து உருவாகும் புரதத்திற்கும் இடையிலுள்ள தொடர்பு அறியப்பட்டது. பேச்சுத் திறன், மொழிப் பாவனையில் ஏற்படும் கோளாறுகளுக்கும், இந்தக் குறிப்பிட்ட புரதத்திற்கும் இடையில் நெருங்கிய தொடர்புள்ளதாக அறியப்பட்டுள்ளது.
விவரங்கள்
மாக்சு பிளாங்க் கூர்த்தலற மானுடவியல் கழகத்தைச்(Max Planck Institute of Evolutionary Anthropology) சேர்ந்தவர் வோல்ஃப்காங் எனார்ட். இவர் மனிதனின் மொழி, பேசும் திறன் ஆகியவற்றிற்கான பல மரபணுக்களில், முதல் மரபணுவை கண்டுபிடித்ததாக அறிக்கை வெளியிட்டார். கடந்த இரண்டு லட்சமாண்டுகளில் அந்த மரபணுக்களில் ஏற்பட்ட மாற்றங்களே மாந்தனின் கூர்த்தலற வளர்ச்சிக்கு உந்துசக்தியாக பயன்பட்டது. மாந்த அறிவாற்றலுடன் இம்மரபணு உறுதியான தொடர்புடையது. இதன் மூலம் மாந்தனின் முதல் மொழியை கண்டறிய விளைவு பிறந்துள்ளதாக நம்புகின்றனர்.
முதல் மொழியும் தமிழும்
இரா. மதிவாணன் என்பவர் மொழி அகழ்வாராய்ச்சி என்ற துறையில் ஆய்வுகள் நடக்க வேண்டும் என்று கருதுகிறார். இதன் மூலம் முதன் மொழியில் பொதுவான வேர்களைக் கொண்டுள்ள பல மொழிகளில் உள்ள சொற்களை இணங்காணலாம் என்று அவர் கருதுகிறார். அதுக்கு இந்த ஃபாக்சு பீ2 உதவும் என்பது இவர் கணிப்பு.
வெளி இணைப்புகள்
பகுப்பு:மரபணுக்கள் பகுப்பு:மானிடவியல் பகுப்பு:மொழியியல் பகுப்பு:மரபணுப் பிறழ்ச்சிகள் பகுப்பு:ஃ என்ற எழுத்தால் தொடங்கும் கட்டுரைத் தலைப்புகள்
நஸ்முல் இஸ்லாம்
முகமது நஸ்முல் இஸ்லாம் (Mohammad Nazmul Islam) வங்காளதேசத் துடுப்பாட்ட அணியின் வீரர் ஆவார். பொதுவாக நஸ்முல் இஸ்லாம் என அறியப்படும் இவர் வங்காளதேச அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம்,பன்னாட்டு இருபது20 போட்டிகளில் விளையாடி வருகிறார்.இடதுகை மட்டையாளரான இவர் இடது கை புறத்திருப்பப் பந்து வீச்சாளர் ஆவார். இவர் மார்ச் 21, 1991 இல் தாக்காவில் பிறந்தார். மேலும் இவர் வங்காளதேச அ அணி, 21 வயதிற்கு உட்பட்ட வங்காளதேச அணி,23 வயதிற்கு உட்பட்ட வங்காளதேச  அணி  பரிசல் பர்னர்ஸ், சிட்டகொங் மாகாண அணி, தாக்கா மாகாண அணி மற்றும் கலாபகன் துடுப்பாட்ட அகாதமி ஆகிய அணிகளுக்காக உள்ளூர்ப் போட்டிகளில் விளையாடி வருகிறார்.
உள்ளூர்ப் போட்டிகள்
2018-19 ஆம் ஆண்டுகளில் நடைபெற உள்ள வங்காளதேச பிரீமியர் லீக் தொடரில் இவர் ராங்பூர் ரைடர்ஸ் அணிக்காக விளையாட உள்ளார்.
சர்வதேச போட்டிகள்
பெப்ரவரி 2018 ஆம் ஆண்டில் இலங்கைத் துடுப்பாட்ட அணிக்கு எதிரான பன்னாட்டு இருபது20 போட்டித் தொடரில் விளையாடுவதற்கான அணியில் இவருக்கு வாய்ப்பு கிடைத்தது. பெப்ரவரி 15, 2018 இல் நடைபெற்ற போட்டியில் இவர் அறிமுகமானார்.
ஆகஸ்டு மாதம் 2018 ஆம் ஆண்டில் நடைபெற்ற ஆசியக் கிண்ணம் 2018 போட்டித் தொடருக்கான 31 பேர் கொண்ட உத்தேச வங்காளதேச அணி வீரர்களின் பட்டியலில் இடம்பெற்றார். பின் அதற்கு அடுத்த மாதத்தில் 15 பேர் கொண்ட அணியில் இடம் பிடித்தார். செப்டம்பர் 23, 2018 இல் நடைபெற்ற ஆப்கானித்தான் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். அபுதாபியில் நடைபெற்ற இந்த சூப்பர் நான்கு போட்டியில் எட்டு ஓவர்கள் வீசி 29 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை.இந்தப் போட்டியில் வங்காளதேச அணி 3 ஓட்டங்களால் வெற்றி பெற்றது. அக்டோபர் ,2018 இல் சிம்பாப்வே துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் விளையாடும் வாய்ப்பினைப் பெற்றார். நவமப்ர் 3,2018 இல் தனது முதல் போட்டியில் விளையாடினார்.
பில் பரொன்
வெளி இணைப்பு
பில் பரொன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1917 பிறப்புகள் பகுப்பு:2006 இறப்புகள் பகுப்பு:நார்தாம்ப்டன்சையர் துடுப்பாட்டக்காரர்கள் பகுப்பு:லன்காசையர் துடுப்பாட்டக்காரர்கள் பகுப்பு:டர்ஹாம் துடுப்பாட்டக்காரர்கள்
தலைகீழ் விளைவுகள்
தலைகீழ் விளைவுகள் (Inverse consequences) என்பது குறித்த நோக்குடன் ஒரு செயலை மேற்கொள்ளும் போது, எதிர்பார்த்ததற்கு நேர்மறையாக விளையும் வினைகளைக் குறிக்கும். இத்தகைய நிகழ்வுகளைக் பற்றிய விதி தலைகீழ் விளைவுகளின் விதி எனப்படுகிறது. இது எதிர்பாராத விளைவுகளின் வகைகளில் ஒன்று.
மேற்கோள்கள்
பகுப்பு:எதிர்பாராத விளைவுகள்
சைஃபுல்லா கான்
சைஃபுல்லா கான் (Saifullah Khan, பிறப்பு: சூன் 4 1971), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 30, ஏ-தர போட்டிகள் 24 ஆகியவற்றில் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1971 பிறப்புகள் பகுப்பு:வாழும் நபர்கள்
பிரியதர்சினி கோளரங்கம்
thumb|பிரியதர்சினி கோளரங்கம் பிரியதர்சினி கோளரங்கம் (Priyadarshini Planetarium) என்பது தென்னிந்திய மாநிலமான கேரளத்தின் திருவனந்தபுரத்தில் அமைந்துள்ள கேரள அறிவியல் மற்றும் தொழில்நுட்ப அருங்காட்சியக வளாகத்தில் அமைந்துள்ள கோளரங்கமாகும். 1994 ஆம் ஆண்டில் பொதுமக்களுக்காக திறக்கப்பட்ட இந்தக் கோளரங்கமானது நாட்டின் பல்துறை கோளரங்குகளில் ஒன்றாகும்.
இங்கு பூமியின் எந்த ஒரு இடத்திலும், 12,500 ஆண்டுகளுக்கு முந்தைய அல்லது 12,500 ஆண்டுகள் பிந்தை எதிர்காலத்தில் எந்த நாளிலும் நட்சத்திரங்கள் கொண்ட இரவு வானத்தை உருவகப்படுத்த முடியும்.
காட்சி நேரம்; காலை 10.30, மதியம் 12, மாலை 3.5 மணி ஆகும். திங்கள் கிழமைகளில் கோளரங்கம் மூடப்பட்டு இருக்கும்.
ஈ. துக்காராம்
'''ஈ. துக்காராம்''' என்பவா்   கருநாடக மாநிலத்தை சாா்ந்த இந்திய அரசியல்வாதி ஆவாா். இவா் இரு முறை கருநாடக சட்டமன்றத்திற்கு தோ்ந்தெடுக்கப்பட்டாா்.
அரசியல் கட்சி
இவா் இந்திய தேசிய காங்கிலஸ் கட்சியை சாா்ந்தவா்
மேற்கோள்கள்
பகுப்பு:வாழும் நபர்கள் பகுப்பு:கர்நாடக அரசியல்வாதிகள்
ஆர்கன்சா பல்கலைக்கழகம்
ஆர்கன்சா பல்கலைக்கழகம் (University of Arkansas), ஐக்கிய அமெரிக்காவின் ஆர்கன்சா மாநிலத்தின் அரசு சார்பு பல்கலைக்கழகமாகும். இது ஆறு வளாகங்களைக் கொண்டுள்ளது.
விளையாட்டு
இந்த பல்கலைக்கழகத்தில் பயிலும் மாணவர்கள் கால்பந்தாட்டம் விளையாடுகின்றனர். ரேசர்பேக் என்ற குழுவும் உண்டு. சிலர் ஆடவர் கூடைப்பந்தாட்டமும், பேஸ்பால் விளையாட்டும் விளையாடுகின்றனர்.
ஹாலே பெர்ரி
ஹாலே பெர்ரி (ஆகஸ்ட் 14, 1966 அன்று பிறந்தார்) ஒரு அமெரிக்க நடிகை, முன்னாள் பேஷன் மாடல் மற்றும் அழகு ராணி பட்டம் வென்றவர் ஆவார். ஹாலே பெர்ரி, எம்மி, கோல்டன் குளோப், SAG, மற்றும் இண்ட்ரொடியூசிங் டொரோத்தி டேண்ட்ரிட்ஜ் ஜிற்கான NAACP இமேஜ் விருது மற்றும் சிறந்த நடிகைக்கான அகாடமி விருது ஆகிய விருதுகளைப் பெற்றுள்ளார். மேலும் மான்ஸ்டெர்'ஸ் பாலில் அவரது நடிப்பிற்காக 2001 ஆம் ஆண்டின் BAFTA விருதுக்குப் பரிந்துரைக்கப்பட்டார். இதன் மூலம் 2009 ஆம் ஆண்டில் இருந்து சிறந்த நடிகைக்காக விருது வென்ற ஆப்பிரிக்க அமெரிக்க மரபுவழியில் வந்த முதல் பெண் என்ற பெயரைப் பெற்றார். ஹாலிவுட்டில் அதிகமாக-சம்பளம் பெறும் நடிகைகளில் இவரும் ஒருவராவார். மேலும் இவர் ரெவ்லோனின் பிரதிநிதியாகவும் உள்ளார். மேலும் அவரது திரைப்படங்கள் பலவற்றில் தயாரிப்புப் பணிகளிலும் ஈடுபட்டுள்ளார்.
ஆர்கன்சா பல்கலைக்கழகம்
குழுக்கள்
பல்வேறு மாணவர் குழுக்கள் உள்ளன. அவரவர் விருப்பத்தை முன்னிறுத்திய குழுக்களாக உள்ளன.
வெளி இணைப்புக்கள்
பகுப்பு:ஐக்கிய அமெரிக்கப் பல்கலைக்கழகங்கள்
ஹாலே பெர்ரி
ஒரு நடிகையாவதற்கு முன்பு பல்வேறு அழகுப் போட்டிகளில் ஹாலே பெர்ரி கலந்து கொண்டுள்ளார். இதில் மிஸ் USA (1986) போட்டியில் ரன்னர்-அப்பாக இருந்தார். மேலும் மிஸ் USA வேர்ல்ட் 1986 தலைப்பை வென்றுள்ளார். 1991 ஆம் ஆண்டு வெளியான ஜங்கிள் பீவர் திரைப்படம் அவருக்கு முன்னேற்றம் அளிப்பதாக அமைந்தது. இத்திரைப்படத்தின் மூலம் த பிலிண்ட்ஸ்டோன்ஸ் (1994), புல்வொர்த் (1998), X-மென் (2000) மற்றும் அதன் பின் தொடர்ச்சிகள், டை அனதர் டே (2002) இல் பாண்டு கேர்ல் ஜின்க்ஸ் பாத்திரம் போன்ற பாத்திரங்களில் நடிக்கும் வாய்ப்பைப் பெற்றார். மேலும் 2005 ஆம் ஆண்டில் கெட்வுமனுக்காக மோசமான நடிகைக்கான ரஸ்ஸி விருதையும் வென்றுள்ளார். மேலும் அந்த விருதை நேரில் பெற்றுக் கொண்டார்.
பேஸ்பால் விளையாட்டு வீரர் டேவிட் ஜஸ்டிஸ் மற்றும் இசைக்கலைஞர் எரிக் பெனட் ஆகியோரிடம் இருந்து ஹாலே பெர்ரி விவாகரத்து பெற்றார். 2005 ஆம் ஆண்டு நவம்பரில் இருந்து பிரென்ச்-கனடியன் மாடல் காபிரில் ஆப்ரியுடன் ஹாலே பெர்ரி டேட்டிங் சென்றார். மார்ச் 16, 2008 அன்று அவர்களது முதல் குழந்தையாக நாஹ்லா ஏரிலா ஆப்ரி என்ற பெண்குழந்தைப் பிறந்தது.
ஆரம்பகால வாழ்க்கை
ஹாலே பெர்ரிக்கு பிறந்தவுடன் மரியா ஹாலே பெர்ரி எனப் பெயரிடப்பட்டது. 1971 ஆம் ஆண்டில் ஹாலே மரியா ஹாலே பெர்ரி என சட்டபூர்வமாகப் பெயரை மாற்றிக் கொண்டார். ஹாலே பெர்ரியின் பெற்றோர்கள் ஹாலே'ஸ் பேரங்காடியில் இருந்து அவரது இடைப் பெயரைத் தேர்வு செய்துள்ளனர். பின்னர் அந்தப் பேரங்காடி அவர் பிறந்த இடமான க்ளீவ்லேண்ட், ஓகியோவின் உள்ளூர் குறிப்பு இடமாக மாறியது. காக்கேசியனான அவரது தாயார், ஜுடித் ஆன் (நீ ஹாகின்ஸ்), ஒரு மருத்துவ செவிலி ஆவார். ஆப்பிரிக்க அமெரிக்கரான அவரது தந்தை ஜெரோம் ஜீஸ் ஹாலே பெர்ரி, ஹாலே பெர்ரியின் தாயார் பணிபுரிந்து கொண்டிருந்த அதே மனநோயாளிகள் அறையில் ஒரு மருத்துவமனை ஊழியராகப் பணிபுரிந்து வந்தார். பின்னர் அவர் ஒரு பேருந்து ஓட்டுனராக மாறினார். ஹாலே பெர்ரியின் தாய்வழிப் பாட்டியான நெல்லி டிக்சன், இங்கிலாந்தின், சாலே, டெர்பிஷைரில் பிறந்தவராவார். ஆனால் அவரது தாய்வழித் தாத்தாவான ஏர்ல் எல்ஸ்வொர்த் ஹாக்கின்ஸ் ஓகியோவில் பிறந்தவராவார். ஹாலே பெர்ரியின் பெற்றோர்கள் அவருக்கு நான்கு வயதிருக்கும் போது விவாகரத்துப் பெற்றுக்கொண்டனர். அவருக்கு ஒரு முத்த சகோதரி ஹெய்டி உள்ளார், அவர்கள் தங்களது தாயாரால் வளர்க்கப்பட்டனர். ஹாலே பெர்ரி குறித்து வெளியான செய்திகளில் அவர் அவரது குழந்தைப் பருவத்தில் இருந்து அவரது தந்தையிடம் நெருங்க விடாமல் வளர்க்கப்பட்டார் என்றார். 1992 ஆம் ஆண்டில் அது பற்றிக் கூறிய அவர், "[அவர்கள் விலகியதில் இருந்து] அவரைப் பற்றிக் கேள்விப்படக்கூட இல்லை. அவர் உயிரோடு இல்லாமல் இருக்கலாம்" என்று கூறியுள்ளார்.
பெட்போர்ட் உயர்நிலைப்பள்ளியில் ஹாலே பெர்ரி பட்டம் பெற்றார். அதன் பிறகு ஹைபீ'ஸ் பேரங்காடியில் குழந்தைகளின் பிரிவில் பணிபுரிந்தார். பின்னர் அவர் கைஹோஹா கம்யூனிட்டி கல்லூரியில் கல்வி பயின்றார். 1980களில் பல்வேறு அழகுப் போட்டிகளில் அவர் கலந்து கொண்டு 1985 ஆம் ஆண்டில் மிஸ் டீன் ஆல்-அமெரிக்கன் மற்றும் 1986 ஆம் ஆண்டில் மிஸ் ஓஹியோ USA ஆகியத் தலைப்புகளை வென்றார். டெக்ஸாஸ்ஸில் கிரிஸ்டி பிட்ச்ட்னெருக்கு 1986 மிஸ் USA முதல் ரன்னர்-அப்பாகவும் அவர் இருந்தார். மிஸ் USA 1986 அலங்கார அணிவகுப்பு நேர்காணல் போட்டியில் அவர் ஒரு பொழுதுபோக்காளர் அல்லது ஊடகம் சம்பந்தமாகப் பணிபுரியும் ஒருவராக வருவேன் என நம்புவதாகக் கூறினார். அவரது நேர்காணலுக்குப் பரிசாக நடுவர்கள் அவருக்கு அதிகமான மதிப்பு அளித்தனர். 1986 ஆம் ஆண்டில் உலக அழகிப் போட்டியில் நுழையும் முதல் ஆப்பிரிக்க-அமெரிக்கராகப் பெயர் பெற்றார். அதில் அவர் ஆறாவது இடத்தைப் பெற்றார். மேலும் அப்போட்டியில் டிரினிடேட் அண்ட் டொபாகோவின் கிஸ்ஸெல்லி லாரொண்டி உலக அழகியாகத் தேர்ந்தெடுக்கப்பட்டார்.
1989 ஆம் ஆண்டில் குறுகிய நேரத் தொலைக்காட்சித் தொடர் லிவ்விங் டால்ஸ்ஸில் படப்பிடிப்பு நடந்து கொண்டிருக்கும் போது ஹாலே பெர்ரி கோமாவால் பாதிக்கப்பட்டார். மேலும் நீரிழிவு நோய் வகை 1 னினால் அவர் பாதிக்கப்பட்டிருந்தது கண்டுபிடிக்கப்பட்டது.
நடிப்புத் தொழில் வாழ்க்கை
அவரது முன்னேற்றத் திரைப்படப் பாத்திரமானது ஸ்பைக் லீயின் ஜன்கிள் பீவர் மூலமாக அமைந்தது. இதில் விவியன் என்ற பெயருடைய ஒரு போதைமருந்து அடிமையானவராக நடித்தார். அவரது முதல் இணை-நட்சத்திரப் பாத்திரமானது 1991 ஆம் ஆண்டில் வெளியான திரைப்படம் ஸ்ட்ரிக்ட்லீ பிசினஸ் மூலமாக அமைந்தது. 1992 ஆம் ஆண்டில் காதல் நகைச்சுவை பூமரங்கில் எட்டி மர்பியைக் காதலிக்கும் ஒரு தொழில் பெண்ணாக ஹாலே பெர்ரி சித்தரிக்கப்பட்டார். அதே ஆண்டில் அலெக்ஸ் ஹேலியின் புத்தகத்தைச் சார்ந்து குயின்: த ஸ்டோரி ஆஃப் ஆன் அமெரிக்கன் ஃபேமிலி இன் தொலைக்காட்சித் தழுவலில் ஒரு முரட்டுப் பிடிவாதமுள்ள கலப்பின வேலையாளாக நடித்த போது பொதுமக்களின் கவனத்தை ஹாலே பெர்ரி ஈர்த்தார். நேரடி-அதிரடித் திரைப்படம் பிலிண்ட்ஸ்டோனில்/0} "ஷாரன் ஸ்டோனாக" ஹாலே பெர்ரி நடித்தார். இதில் பிரெட் பிலிண்ட்ஸ்டோனை தவறு செய்யத் தூண்டும் உணர்ச்சிமிக்க செயலாளராக நடித்தார்.
லாசிங் இஸ்ஸேஹ்ஹில் (1995) அவரது மகனின் பொறுப்பை மீண்டும் பெறுவதற்கு சிரமப்படும் ஒரு முன்னாள் போதைமருந்து அடிமையாளராக ஹாலே பெர்ரி நடித்தார். இதில் இணை-நட்சத்திரம் ஜெசிகா லேன்கிற்கு ஜோடியாக ஒரு மிகவும் அக்கறையான பாத்திரத்தில் அவர் நடித்தார். ரேஸ் த் சன்னில் (1996) சாண்டிரா பீச்சராக ஹாலே பெர்ரி சித்தரிக்கப்பட்டார். இது உண்மைக்கதையை அடிப்படையாகக் கொண்டதாகும். மேலும் எக்ஸிகியூட்டிவ் டிசிசனில் கர்ட் ரூசலுடன் ஒன்றிணைந்து நடித்தார். 1996 ஆம் ஆண்டில் இருந்து ஏழு ஆண்டுகள் ரெவ்லோனின் பிரதிநிதியாக ஹாலே பெர்ரி இருந்தார். மேலும் 2004 ஆம் ஆண்டில் அவரது ஒப்பந்தத்தை புதுப்பித்துக் கொண்டார்.
1998 ஆம் ஆண்டில் புல்வொர்த்தில் அவரது பாத்திரத்திற்காக ஹாலே பெர்ரி பாராட்டைப் பெற்றார். வாழ்க்கையில் ஒரு புதிய அனுபவத்தைக் கொடுக்கும் ஒரு அரசியல்வாதிக் (வாரன் பீட்டி) கொள்கையாளர் மூலமாக உயரும் ஒரு அறிவுத்திறம் வாய்ந்த பெண்ணாக இதில் நடித்தார். அதே ஆண்டில் வாழ்க்கை வரலாற்றுத் திரைப்படமான ஒய் டூ பூல்ஸ் பால் இன் லவ்வில் பாப் பாடகர் பிரான்கி லிமோனின் மூன்று மனைவிகளில் ஒருவராக பாடகி ஜோலா டைலர் பாத்திரத்தில் ஹாலே பெர்ரி நடித்தார். 1999 ஆம் ஆண்டில் HBO வாழ்க்கை வரலாற்றுத் திரைப்படமான இண்ட்ரொடியூசிங் டோரோத்தி டேண்ட்ரிட்ஜ் நடித்ததன் மூலம் சிறந்த நடிகைக்கான அகாடமி விருதுக்காகப் பரிந்துரைக்கப்படும் முதல் கருப்புப் பெண் என்றப் பெயரை அவர் பெற்றார். இதில் ஹாலே பெர்ரியின் நடிப்பானது பல்வேறு விருதுகள் மூலமாக அங்கீகரிக்கப்பட்டது. எம்மி மற்றும் ஒரு கோல்டன் குளோப் ஆகியவை இதில் அடக்கமாகும்.
2001 ஆம் ஆண்டில் மோன்ஸ்டெர்'ஸ் பால் திரைப்படத்தில் தண்டனைப் பெற்ற கொலைகாரனின் மனைவியாக லெட்டிகா முஸ்குரோவ் என்ற பாத்திரத்தில் ஹாலே பெர்ரி நடித்தார். அவரது நடிப்பானது நேசனல் போர்ட் ஆப் ரிவியூ மற்றும் ஸ்க்ரீன் ஆக்டர்ஸ் கில்ட் விருதுகள் ஆகியவற்றின் மூலம் விருது அளிக்கப்பட்டது. மேலும் ஒரு இனிய நிகழ்வுப் பொருத்தமாக, சிறந்த முன்னணி நடிகைக்கான விருதைப் பெறும் முதல் ஆப்பிரிக்க-அமெரிக்கப் பெண் என்ற பெயரையும் அவர் பெற்றார் (முந்தைய அவரது தொழில் வாழ்க்கையில், டோரோத்தி டேண்ட்ரிட்ஜ்ஜில் ஹாலே பெர்ரி சித்தரிக்கப்பட்டதற்கு, சிறந்த நடிகைக்காகப் பரிந்துரைக்கப்பட்ட முதல் ஆப்பிரிக்க-அமெரிக்க பெண் என்ற பெயரைப் பெற்றிருந்தார்). NAACP அறிக்கையை வெளியிட்டது, அதில்: "நமக்கு நம்பிக்கையையும் பெறுமையையும் கொடுத்த ஹாலே பெர்ரி மற்றும் டேன்ஜில் வாசிங்க்டனுக்கு வாழ்த்துக்கள். இறுதியில் ஹாலிவுட், தோல் நிறத்தைப் பார்க்காமல் திறமையை அடிப்படையாகக் கொண்டு நடிப்பை மதிப்பிட்டால், பின்பு அது ஒரு நல்ல விசயமாக இருக்கும்" என்றது. மேலும் அவரது பாத்திரம் சச்சரவை ஏற்படுத்தியது. இணை-நட்சத்திரம் பில்லி பாப் தோண்டன் மூலமாக இனவெறியானப் பாத்திரத்துடன் ஆடையற்ற காதல் காட்சிகளில் ஹாலே பெர்ரியின் கலையானது. பல மீடியா உரையாடல்கள் மற்றும் ஆப்பிரிக்க-அமெரிக்க கலந்துரையாடல்கள் பலவற்றுள் பொருளாக உள்ளது. ஆப்பிரிக்க-அமெரிக்க சமுதாயத்தில் பலர் இப்பகுதியில் ஹாலே பெர்ரி பங்கேற்றதற்காக விமர்சித்தனர். ஹாலே பெர்ரி அவர்களுக்கு பதிலளிக்கையில்: "எங்கு சென்றாலும் தொலைவில் இருக்கும் ஒரு காரணத்தை உண்மையாக நான் பார்க்கவில்லை. இது ஒரு தனித்தன்மை வாய்ந்தத் திரைப்படமாகும். அக்காட்சி சிறப்பானதாகும், சுழச்சியுடையதாகும், மேலும் அக்காட்சியை வைக்கும் தேவையிருந்தது, இது ஒரு பிரத்யேகமான கையெழுத்துப் படிவமாகும், இதை மீண்டும் மீண்டும் விரும்பும் படி உள்ளது" என்றார்.
170px|thumb|போஸ்னியா-ஹெர்ஜிகோவினாவில் US படைவீரர்களுக்காக, ஹாலே பெர்ரி தனது கையொப்பம் இடுகிறார் அகாடமி விருதை வென்ற பிறகு ரெவ்லான் விளம்பரங்களுக்காக ஒரு உயர்ந்த சம்பளத்திற்காக ஹாலே பெர்ரி கேட்கப்பட்டார். மேலும் அந்த ஒப்பனைப் பொருள் நிறுவனத்தின் தலைவரான ரோன் பெரில்மன், ஹாலே பெர்ரியை வாழ்த்தினார். மேலும் அவரது நிறுவனத்திற்கு மாடலாக ஹாலே பெர்ரி இருப்பதை நினைத்து மகிழ்ச்சியுறுவதாகவும் கூறினார். அவர் பதிலளிக்கையில், "கண்டிப்பாக, நீங்கள் எனக்கு அதிகமாகப் பணம் தர வேண்டும்." இதனால் பெரில்மன் கோபத்துடன் வெளியேறினார். அவரது அகாடமி விருதுகளின் வெற்றியானது, இரண்டு பிரபலமான "ஆஸ்கார் சிறப்புகளுக்கு" வழிவகுத்தது". அவர் விருதை ஏற்றுக்கொள்கையில், இதற்கு முன்பு இந்த விருதை பெற்றிருக்காத முன்னாள் கருப்பு நடிகைகளுக்கு மரியாதை செலுத்தும் வகையில் ஒரு ஏற்புரையையும் அதில் அவர் வழங்கினார். அவர் கூறுகையில், "இந்த நிகழ்வு என்னைக்காட்டிலும் மிகவும் பெரியதாகும். இது ஒவ்வொரு பெயர் தெரியாத, முகம் தெரியாத கருப்புப் பெண்ணிற்கானதாகும். இன்று இந்த இரவில் அவர்களுக்கு வாய்ப்பு உள்ளது. ஏனெனில் இதன் கதவு திறந்துவிட்டது" என்றார். ஒரு ஆண்டிற்குப் பிறகு சிறந்த நடிகர் விருதை ஹாலே பெர்ரி வழங்க முற்பட்ட போது வெற்றியாளர் அட்ரியன் புரோடி மேடையில் ஓடி வந்து, கன்னத்தில் அவசரமாய் வழங்கப்படும் முத்தத்திற்குப் பதிலாக, ஒரு நீண்ட முத்தத்தை ஹாலே பெர்ரிக்கு அவர் அளித்தார்.
காமிக் புத்தகத் தொடர் X-மேன் (2000) மற்றும் அதன் பின் தொடர்ச்சிகளான X2: X-மேன் யுனைட்டடு (2003) மற்றும் X-மென்: த லாஸ்ட் ஸ்டேண்ட் (2006) ஆகியவற்றின் திரைப்படத் தழுவலில் மரபுபிறழ்ந்த சூப்பர்ஹீரோ ஸ்ட்ரோமாக ஹாலே பெர்ரி சித்தரிக்கப்பட்டார். 2001 ஆம் ஆண்டில் ஸ்வார்டுபிஷ் என்ற திரைப்படத்தில் ஹாலே பெர்ரி நடித்தார். இத்திரைப்படத்தில் முதன்முதலாகத் திரையில் ஆடையற்ற காட்சியில் நடித்தார். முதலில் சூரியக்குளியல் காட்சியில் மேலாடையில்லாமல் நடிப்பதைப் புறக்கணித்தார். ஆனால் வார்னர் பிரதர்ஸ் அவரது சம்ளத்தை கணிசமாக உயர்த்தியதால் அவரது மனதை மாற்றிக் கொண்டார். அவரது மார்புகளின் வெளிப்படுத்திய காட்சியானது அவரது சம்பளத்தில் $500,000 ஐ உயர்த்தியது. ஹாலே பெர்ரி இந்தக் கதைகளை புரளிகள் எனக்கருதி விரைவாக அவற்றை மறுத்தார். ஆடையில்லாமல் நடிப்பது தேவையாய் இருந்த ஏராளமான பாத்திரங்களை மறுத்து ஒதுக்கிய பிறகு ஸ்வார்டுபிஷ்ஷில் அவர் நடிக்க ஒத்துக்கொண்டதற்கு காரணம், அவரது கணவரான பெனட் இந்த இடர்களை எடுப்பதற்கு ஊக்குவித்து ஆதரவளித்ததே காரணம் என ஹாலே பெர்ரி கூறினார்.
சர்வதேச வெற்றி
140px|thumb|right|2004 இன் ஹம்பர்க்கில் ஹாலே பெர்ரி 2002 ஆம் ஆண்டின் ப்ளாக்பஸ்டர் டை அனதர் டே இல் பாண்டு கேர்ல் கியாசிண்டா 'ஜின்க்ஸ் ஜான்சனாக நடித்தார். ''டாக்டர். நோ'' வில் உர்சுலா ஆண்டிரஸ் 40 ஆண்டுகளுக்கு முன்பு நடித்து மகிழ்ச்சியுடன் வரவேற்கப்பட்ட ஜேம்ஸ் பாண்டு பாத்திரக் காட்சியை ஹாலே பெர்ரி மறு உருவாக்கம் செய்தார். ஒரு மரியாதையாக, பிகினியும் கத்தியும் ஹாலே பெர்ரி அணிய வேண்டும் என லிண்டி ஹெம்மிங் உறுதியாய் கூறினார். அக்காட்சியைப் பற்றி ஹாலே பெர்ரி கூறும் போது: "இது பகட்டானது", "உற்சாகமூட்டக்கூடியது", "கவர்ச்சியானது", "சினமூட்டக்கூடியது" மற்றும் "ஒரு ஆஸ்காரைப் வெற்றி பெற்ற பிறகு அங்கு என்னை இன்னும் வைக்ககூடிய காட்சியாகும்" என்றார். இந்தப் பிகினி காட்சியானது, கேடிஸ்ஸில் படம்பிடிக்கப்பட்டது, தகவலின் படி அந்த இடம் குளுமையாகவும் காற்றோட்டமானதாகவும் இருந்தது. ஒவ்வொரு காட்சிக்கும் இடையில் குளிர்ச்சியை தவிர்ப்பதற்கு திடமான துண்டுகளால் ஹாலே பெர்ரியை சுற்றி போர்த்தப்பட்டதாகக் கூறப்பட்டது. ITV நியூஸ் வாக்கெடுப்பைப் பொறுத்தவரை, அனைத்து காலத்திலும் திரையில் நான்காவது கடினமானப் பெண்ணாக ஜின்க்ஸ் வாக்களிக்கப்பட்டார். படப்பிடிப்பின் போது, அவரது கண்களினுள் புகை எரிகுண்டுத் துகள் பறந்து வந்து தாக்கியபோது ஹாலே பெர்ரி காயம்பட்டார். 30-நிமிட அறுவை சிகிச்சையில் அது அகற்றப்பட்டது.
அகாடமி விருதை வென்ற காரணத்தால் X2 விற்காக அதிகமான திரை நேரத்தை ஹாலே பெர்ரிக்கு அளிப்பதற்காக கதை மாற்றி எழுத்தப்பட்டது. X2 இன் நேர்காணல்களின் போது பேர்ரி கூறியதாவது காமிக் புத்தகப் பதிப்புகளுக்கு ஒப்பிட்டுப் பார்க்கக்கூடிய ஒரு குறிப்பிடத்தக்க தன்மையை இப்பாத்திரம் கொண்டிருந்தது, தவிர ஸ்ட்ரோம்மாக அவர் திரும்பி இருக்கமாட்டேன் எனக் கூறினார்.
2003 ஆம் ஆண்டு நவம்பரில் மனநிலைசார்ந்த திரில்லர் கோத்திகா வில் ராபர்ட் டவுனி ஜூனியருக்கு ஜோடியாக ஹாலே பெர்ரி நடித்தார். இதன் படப்பிடிப்பில் அவர் கையை உடைத்துக் கொண்டார். அக்காட்சியில் ஹாலே பெர்ரியின் கையை டவுனி பிடித்து முறுக்க வேண்டும். ஆனால் அதில் வேகமாக முறுக்கி விட்டார். இதனால் எட்டு வாரங்களுக்கான தயாரிப்பு நின்று போனது. இத்திரைப்படம் அமெரிக்க பாக்ஸ் ஆபிஸில் மிதமான வெற்றியைப் பெற்று $60 மில்லியன் வருவாயைப் பெற்றது. மேலும் வெளிநாடுகளில் மற்றொரு $80 மில்லியன் வருவாயையும் பெற்றது. "பிகைண்ட் புளூ ஐஸ்"ஸிற்கான இசை வீடியோ லிம்ப் பிஸ்கிட்டில் ஹாலே பெர்ரி நடித்தார். இது அத்திரைப்படத்திற்கான மோசன் பிச்சர் சவுண்ட் டிராக்கிற்காக எடுக்கப்பட்டதாகும். அதே ஆண்டில் FHM' இன் உலகத்தின் 100 கவர்ச்சிகரமானப் பெண் வாக்கெடுப்பில் ஹாலே பெர்ரி #1 இடத்தைப் பிடித்தார். 2004 ஆம் ஆண்டில், எம்பயர் பத்திரிகையில் அனைத்து காலத்திலும் 100 கவர்ச்சிகரமான திரைப்பட நட்சத்திரங்கள் வாக்கெடுப்பில் நான்காவது நபராக ஹாலே பெர்ரி வாக்களிக்கப்பட்டார். '
$100 மில்லியன் திரைப்படமான கெட்வுமன் திரைப்படத்தில் முக்கியப் பாத்திரத்தில் நடித்ததற்காக ஹாலே பெர்ரி $12.5 மில்லியனைப் பெற்றார். இது முதல் வாரத்தில் $17 வருவாயைப் பெற்றது. அப்பாத்திரத்திற்காக, ஹாலே பெர்ரி "மோசமான நடிகை" என ரஸ்ஸி விருது அளிக்கப்பட்டார். அந்த விழாவிற்கு நேரில் வந்து அந்த விருதை ஏற்றுக் கொண்டார் (இது அனைத்து காலத்திலும் மூன்றாவது மனிதராக, இரண்டாவது நடிகராக பெயர் பெற்றார்) அறிவுடன், "உயரத்தில் இருப்பதற்கு" "அடித்தள" அனுபவமாக இதைக் கருதினார். அகாடமி விருதை ஒரு கையிலும், ரஸ்ஸியை மற்றொரு கையிலும் பிடித்துக் கொண்டு அவர் கூறுகையில், "நான் வாழ்க்கையில் இங்கு இருந்து, ரஸ்ஸியை வெற்றி பெருவேன் என நினைக்கவே இல்லை. இங்கு இருப்பதற்கு நான் எப்போதும் விரும்பியதே இல்லை. ஆனால் நன்றி. நான் சிறுமியாக இருந்த போது, நீ ஒரு நல்ல தோல்வியாளராக இல்லையென்றால், ஒரு நல்ல வெற்றியாளராவதற்கு வழியே இல்லை என என்னுடைய தாயார் கூறியுள்ளார்". த பண்ட் ஃபார் அனிமல்ஸ், புனைகளின் தொடர்பாய் ஹாலே பெர்ரியின் பரிவைப் பாராட்டியது, மேலும் "செல்லப் பிராணி"யாக கேட்வுமனின் தொகுப்பில் இருந்து, அவர் ஒரு பெங்கால் புலியை வைத்திருப்பதாகவும் புரளிகள் எழுந்தன.
ஓபரா வின்பிரே தயாரித்த ஜோரா நீல் ஹர்ஸ்டனின் நாவலின் தழுவலான, ABC TV திரைப்படம் தேர் ஐஸ் வேர் வாட்சிங் காட் (2005) இல் ஹாலே பெர்ரி அடுத்து நடித்தார். இதில் ஜேன் கிராபோர்டாக ஹாலே பெர்ரி சித்தரிக்கப்பட்டார். ஒரு சார்பற்ற துணிவுள்ள பெண்மணியின் மரபில்லாத பாலியல் சமுதாய மதிப்புகளானது அவரது 1920 களின் தலைமுறையினரின் சிறிய சமுதாயத்தில் பாதிப்பை ஏற்படுத்துகிறது. இதற்கிடையில் அனிமேட்டடு திரைப்படம் ரோபோட்ஸில் (2005) பல இயந்திர மனிதர்களில் ஒன்றான சாப்பியின் பாத்திரத்திற்கு குரல் கொடுத்தார். 160px|thumb|left|ரோபாட்ஸ் திரைப்படத்தின் வரவேற்பு விழாவில் ஹாலே பெர்ரி 2006 ஆம் ஆண்டில் ஹாலே பெர்ரி, பியர்ஸ் புரோஸ்நன், சிண்டி கிராபோர்டு, ஜேன் சேமோர், டிக் வான் டைக், டீ லியோனி மற்றும் டேரில் ஹன்னா ஆகியோர், மாலிபூவின் கடற்கரைப் பிரதேசத்தில் வரவிருக்கும் கேப்ரில்லோ போர்ட் திரவ இயற்கை வாயு வசதியை எதிர்த்துப் போராடினர். இதைப் பற்றி ஹாலே பெர்ரி கூறிய போது "நாம் சுவாசிக்கும் காற்றைப் பற்றி நான் அக்கறை கொண்டுள்ளேன், கடல்சார்ந்த வாழ்க்கை மற்றும் கடலின் எதிரொலி அமைப்பு பற்றி நான் அக்கறை கொண்டுள்ளேன்" என்றார். 2007 ஆம் ஆண்டு மே மாதத்தில் இந்த வசதியை ஆளுனர் அர்னால்ட் சுவாசிநேகர் தடை விதித்தார். ஹாச்டி பட்டிங் தியேட்டரிகல்ஸ் அதன் 2006 ஆண்டிற்கான சிறந்த பெண் விருதை அளித்தது.
ஹாலே பெர்ரி, திரைப்படம் மற்றும் தொலைக்காட்சியின் தயாரிப்பில் தன்னை ஈடுபடுத்திக்கொண்டார். 1999 இன் இண்ட்ரொடியூசிங் டொரோத்தி டேண்ட்ரிட்ஜ் மற்றும் 2005 இன் லேக்கன்னா புளூஸ் ஆகியவற்றின் செயற்குழுத் தயாரிப்பாளராக ஹாலே பெர்ரி பணியாற்றினார். புரூஸ் வில்ஸுடன் திரில்லர் திரைப்படமான பெர்பக்ட் ஸ்ட்ரேன்ஜர் மற்றும் பெனிசியோ டெல் டோரோவுடன் திங்ஸ் வீ லாஸ்ட் இன் த பயர் மற்றும் க்ளாஸ் ஆக்டு ஆகியத் திரைப்படங்களில் ஹாலே பெர்ரி நடிகையையாகவும் தயாரிப்பாளராகவும் பணியாற்றினார், இதில் க்ளாஸ் ஆக்ட் ஒரு ஆசிரியரின் உண்மைக் கதையைச் சார்ந்ததாகும், இவரது அரசியல் அலுவலகத்தை இயக்குவதற்கு அவருக்கு உதவும் மாணவர்களைப் பற்றியக் கதையாகும். 2009 திரைப்படமான துலியா வில் நட்சத்திரமாகவும் தயாரிப்பாளராகவும் ஹாலே பெர்ரி பணியாற்றினார். இதில் மான்ஸ்டர்'ஸ் பாலின் சக நடிகர் பில்லி பாப் தோண்டனுடன் மீண்டும் இணைவதற்கு இத்திரைப்படம் வழிவகுத்தது.
ஹாலே பெர்ரி, ஹாலிவுட்டில் அதிகமாக சம்பளம் பெறும் நடிகைகளில் ஒருவராவார். அவர் ஒவ்வொரு திரைப்படத்திற்கும் $10 மில்லியனை ஊதியமாகப் பெறுகிறார். 2007 ஆம் ஆண்டு ஜூலையில் இன் டச் பத்திரைகைப் பட்டியலில், 40 வயது என நம்பத்தகாத பிரபலங்களில் ஹாலே பெர்ரி உயர்ந்த இடத்தில் இருந்தார். ஏப்ரல் 3, 2007 அன்று திரைப்படத் துறையில் ஹாலே பெர்ரியின் பங்களிப்புகளுக்காக 6801 ஹாலிவுட் பவுல்வடில் கோட்டக் தியேட்டருக்கு எதிராக ஹாலிவுட் வால்க் ஆப் பேமில் நட்சத்திரமாக அவர் பரிசளிக்கப்பட்டார்.
ரெவ்லோன் ஒப்பனைப் பொருள்களின் விளம்பரங்களில் பல ஆண்டுகள் ஹாலே பெர்ரி தோன்றினார். மேலும் வெர்சேஸ்ஸின் முகமாகவும் பணிபுரிந்தார். 2008 ஆம் ஆண்டு மார்ச் மாதத்தில் த கோட்டி இன்க் நறுமணப் பொருள் நிறுவனமானது. ஹாலே பெர்ரியை அவர்களது நறுமணப் பொருட்களை சந்தையிடுவதற்காக அறிமுகப்படுத்தியது. நறுமணமூட்டிகளின் கலவையின் மூலம் அவரது இல்லத்தில் சொந்தமாக நறுமணப் பொருள்களை உருவாக்கியதாகக் ஹாலே பெர்ரி அளவுகடந்த மகிழ்ச்சியுடன் கூறினார். இதை சுமார் 5% பயன்படுத்தும் உரிமையுடன் $3–5 மில்லியன் ஹாலே பெர்ரிக்கு வழங்கப்பட்டது.
சொந்த வாழ்க்கை
thumb|right|சான் டியாகோ, CA இல் 2003 காமிக்-கான் இண்டெர்நேசனலில் ஹாலே பெர்ரி
ஹாலே பெர்ரி, இருமுறை திருமணம் செய்துள்ளார். ஜனவரி 1, 1993 இன் நடுஇரவிற்குப் பிறகு விரைவில் ஹாலே பெர்ரி, முன்னாள் கூடைப்பந்து விளையாட்டு வீரர் டேவிட் ஜஸ்டிஸ்ஸை முதல் திருமணம் செய்தார். 1996 ஆம் ஆண்டில் இந்த தம்பதியினர் பிரிந்தனர், 1997 ஆம் ஆண்டில் அவர்களது விவாகரத்து இறுதி செய்யப்பட்டது. 1990களின் முற்பகுதியில் ஜஸ்டிஸ், அட்லாண்டா பிரேவ்ஸுடன் விளையாடி, தலைமை நிலையுடைய ரோஸ் அணியின் புகழ் அளவின் அனுபவத்தையும் பெற்றார். இந்தத் தம்பதியினர், ஜஸ்டிஸ் பேஸ்பால் விளையாடிக் கொண்டிருக்கையில், ஹாலே பெர்ரி எங்காவது படப்பிடிப்பில் இருப்பதால், தங்களது உறவை காப்பாற்ற முடியாமல் கடினத்தன்மையை உணர்ந்தனர். அவரது சொந்த வாழ்க்கையை கருத்தில் கொண்டு, ஜஸ்டிஸுடன் ஏற்பட்ட முறிவிற்குப் பிறகு மிகவும் சோர்வுற்று இருப்பதாக ஹாலே பெர்ரி வெளிப்படையாகத் தெரிவித்தார். அவருடைய தாயார் அவரது உடலைத் தேடுவதை நினைப்பதை அவரால் தாங்க முடியவில்லை.
ஹாலே பெர்ரியின் இரண்டாவது திருமணம், இசைக்கலைஞர் எரிக் பென்னெட்டுடன் நிகழ்ந்தது. அவர்கள் இருவரும், 1997 ஆம் ஆண்டில் சந்தித்தனர், மேலும் 2001 இன் முற்பகுதியில் சாண்டா பார்பராவின் கடற்கரையில் திருமணம் செய்து கொண்டனர். பிப்ரவரி 2000 போக்குவரத்து மோதலில் ஹாலே பெர்ரி ஈடுபட்டபிறகு பெனட் ஆதரவுடன் தப்பித்தார், இதனால் ஹாலே பெர்ரி பேரதிர்ச்சியால் பாதிக்கப்பட்டார், மேலும் காவல்துறையினர் அங்கு வருவதற்கு முன்பே அந்த விபத்து இடத்தில் இருந்து சென்று விட்டார். ஹாலே பெர்ரியின் தவறான செயலான மோதிவிட்டு ஓடியக் குற்றத்தில் சலுகையளிக்கப்பட்டதாக சில ஊடகங்கள் குறைகூறின; இதே போன்று மூன்று ஆண்டுகளுக்கு முன்பு, ஒரு மோதி விட்டு ஓடிய குற்றத்தில் ஓட்டுனராக இருந்தார், ஆனால் அதற்கான எந்தக்குற்றமும் பதிவு செய்யப்படவில்லை. நகைச்சுவையாளர்களுக்கு, இந்த நிகழ்ச்சி ஒரு தீனியாக அமைந்தது. ஹாலே பெர்ரி நோ காண்டெஸ்டை முறையிட்டார், சமுதாய சேவையை செய்து, மூன்று ஆண்டுகளின் குற்றத்திற்கு பதிலாக அபராதம் செலுத்துவதாகக் கூறினார். இந்தத் தனிப்பட்ட வழக்கானது, நீதிமன்றத்திற்கு வெளியே முடிவுக்கு கொண்டு வரப்பட்டது.
2003 ஆம் ஆண்டில் இந்தத் தம்பதியினர் பிரிந்தனர். இந்தப் பிரிவிற்குப் பிறகு, ஹாலே பெர்ரி கூறுகையில், "எனக்கு அன்பு வேண்டும், நம்பிக்கையுடன் நான் அதைக் கண்டு பிடிப்பேன்" என்றார். பெனட்டை திருமணம் செய்துகொள்கையில், அவரது மகள் இந்தியாவை ஹாலே பெர்ரி தத்து எடுத்துக்கொண்டார். 2005 ஆம் ஆண்டு ஜனவரியில் இந்த விவாகரத்து முடிவு செய்யப்பட்டது.
உள்ளூர் வன்முறையில், ஹாலே பெர்ரி பாதிக்கப்பட்டிருந்தார். மேலும் தற்போது பாதிக்கப்பட்ட பிறருக்கு உதவும் பணிகளைச் செய்துகொண்டிருக்கிறார். 2005 ஆம் ஆண்டில் ஹாலே பெர்ரி கூறியபோது "உள்ளூர் வன்முறை என்ற ஒன்று, நான் சிறுவயதில் இருந்தே அறிந்ததாகும். என்னுடையத் தாயார் இதில் பாதிக்கப்பட்டுள்ளார். என்னுடைய முந்தைய வாழ்க்கையில் என்னுடைய விருப்பங்களை உருவாக்கினேன். மேலும் என்னுடைய மனிதரை தவறான முறையில் தேர்வு செய்தேன், ஏனெனில் அது வளர்ந்து கொண்டிருப்பதை நான் அறிந்தேன்...முதல்முறையாக இது நடந்துள்ளது, தொடர்ந்து நகர்வதைப் பற்றி எனக்கு நன்றாகத் தெரியும்" என்றார்.
ஒரு சமயத்தில் ஹாலே பெர்ரி ஒரு குழந்தையைத் தத்தெடுக்க திட்டமிட்டிருப்பதாகத் தெரிவித்தார். ஆனால் திங்ஸ் வீ லாஸ்ட் இன் த பயரில் ஒரு தாயாராக அவர் நடித்த அனுபவத்திற்குப் பிறகு தாய்மை நிலையை அடைய வேண்டும் என்ற எண்ணம் அவர் மனதில் உதித்தது. துவக்கத்தில் புரளிகளை மறுத்த பிறகு 2007 ஆம் ஆண்டு செப்டம்பரில் அவர் மூன்று மாதங்கள் கர்ப்பமாக இருப்பதை உறுதிசெய்தார். மார்ச்16, 2008 அன்று லாஸ் ஏஞ்சல்ஸின் செடார்ஸ்-செனாய் மருத்துவ மையத்தில் நாஹ்லா ஏரிலா ஆப்ரி என்ற குழந்தையை ஹாலே பெர்ரி பெற்றெடுத்தார். நஹ்லா என்றால் அரபியில் "தேனீ" என்று அர்த்தமாகும்; ஏரிலா என்றால் ஹெப்ரிவ் மொழியில் "கடவுளுக்கான சிங்கம்" என அர்த்தமாகும். அவரது குழந்தை "நூறு துண்டுகளாக வெட்டப்படும்" என்று ஒரு முகம் தெரியாதவர் கூறியதில் இருந்து அவரது வருங்காலக் குழந்தைக்கு இனப்பாகுபாடுடைய அச்சுறுத்தல்களைப் பெற்ற பிறகு பாதுகாப்பு வீரர்களை ஹாலே பெர்ரி பணியமர்த்தினார்
ஒரு சமயத்தில், ஹாலே பெர்ரி தெரிவிக்கையில், அவர் மீண்டும் திருமணம் செய்து கொள்ளும் திட்டம் இல்லை என்றார், ஒரு திருமணத்தில் தேவையில்லாமல் ஏற்கனவே வாழ்க்கையை இந்த ஜோடி நிறைவு செய்து விட்டதாகத் தெரிவித்தார். இவர் மேலும் தெரிவிக்கையில், இப்போதே இரண்டாவது குழந்தையையும் பெற வேண்டும் என நம்புவதாகவும் கூறினார். அண்மையில் இன் டச் பத்திரிகையில் ஆப்ரி கூறுகையில், "2009 ஆம் ஆண்டில் நாஹ்லாவிற்கு ஒரு உடன்பிறப்பு கிடைக்கும் என நம்புகிறேன்" என்றார்.
ஊடகத்தில்
thumb|right|2006 ஆம் ஆண்டு பிப்ரவரியில் கேம்பிரிட்ஜ், MA இல், ஆண்டின் சிறந்த ஹாஸ்டி பட்டிங் பெண் அணிவகுப்பில் ஹாலே பெர்ரி மக்கள் அவரிடம் நடந்து கொள்ளும் முறை பொதுவாக அறியாமையின் விளைவாகவே என ஹாலே பெர்ரி குறிப்பிட்டார். மேலும் அவர் அவரது சொந்த சுய-அடையாளம் காணல் அவரது தாயாரின் தாக்கத்தினால் ஏற்பட்டது என்றார்.
அக்டோபர் 19, 2007 அன்று டுனைட் ஷோ வித் ஜே லெனொ பதிவின் போது ஹாலே பெர்ரி அவரது முகத்தின் உருக்குலைந்த உருவப்படத்தினைக் காட்சிப்படுத்தினார். "இங்கு நான் என்னுடைய யூத உறவினர் போல் இருக்கிறேன்!" எனக் குறிப்பிட்டார். அந்த நிகழ்ச்சியின் தொகுப்பின் போது அந்தக் கருத்து சிரிப்பு டிராக்கில் மறைக்கப்பட்டது. ஹாலே பெர்ரி பின்னர், "என்ன நடந்ததெனில், நிகழ்ச்சிக்கு முன்பு நான் மேடையின் பின்புறம் இருந்தேன். மேலும் என்னுடன் எனக்காகப் பணிபுரியும் மூன்று யூதப் பெண்கள் இருந்தனர். நாங்கள் உருவப்படங்களைப் பார்த்து அதில் எது பார்ப்பதற்கு அசட்டுத்தனமாக இருக்கிறது எனப் பார்த்தோம். மேலும் என்னுடைய ஒரு யூதத் தோழி [பெரிய மூக்குடைய புகைப்படத்தைப்] பார்த்து, 'அது உன்னுடைய யூத உறவினராக இருக்கலாம்!' என்று கூறினார். மேலும் அது என்னுடைய நினைவில் இருந்திருக்கலாம். அதனால் அது அப்படியே என்னுடைய வாயில் வெளிவந்துவிட்டது என நினைக்கிறேன். ஆனால் நான் யாருக்கு எதிராகவும் அதனைக் கூறியிருக்கவில்லை. நான் கூறியிருக்கவில்லை. நான் எந்த தீய எண்ணத்துடனும் கூறியிருக்கவில்லை. மேலும் நிகழ்ச்சி முடிவடைந்த பிறகு அது தீங்கு விளைவிப்பதாய் இருப்பதை உணர்ந்தேன். அதனால் நான் ஜேவிடம் அதனை எடுத்துவிடும்படி கேட்டுக் கொண்டேன். பின்னர் அவர் அதனைச் செய்தார்'" எனத் தெரிவித்தார்.
2008 ஆம் ஆண்டு பிப்ரவரியில் பராக் ஒபாமாவுக்கான கிட்டத்தட்ட 2000-ஹவுஸ் பார்ட்டி செல்-போன் பேங்க் பிரச்சாரத்தில் பங்கு பெற்றார். மேலும் அவர் "அவருடைய (ஒபாமா) வழிப்பாதையைத் தெளிவாக்க நிலத்தில் இருந்து பேப்பர் கப்புகளை நான் எடுப்பேன்" என்று தெரிவித்தார்.
2008 ஆம் ஆண்டு அக்டோபரில் ஹாலே பெர்ரி எஸ்கொயர் இதழின் "வாழும் கவர்ச்சியான பெண்" ஆகத் தேர்ந்தெடுக்கப்பட்டார். அதுபற்றிக் கூறிய அவர் "இதற்குச் சரியான பொருள் என்ன என்று எனக்குத் தெரியவில்லை. ஆனால் 42 வயதில் ஒரு குழந்தைக்குத் தாயாகிய, நான் இதனை எடுத்துக் கொள்ளலாம் என நினைக்கிறேன்" என்றார்.
குறிப்புகள்
பகுப்பு:அமெரிக்கத் திரைப்பட நடிகர்கள் பகுப்பு:1966 பிறப்புகள் பகுப்பு:சிறந்த நடிகைக்கான அகாதமி விருதினை வென்றவர்கள் பகுப்பு:வாழும் நபர்கள் பகுப்பு:அமெரிக்கத் திரைப்பட நடிகைகள் பகுப்பு:ஆங்கில அமெரிக்கர்கள் பகுப்பு:அமெரிக்க தொலைக்காட்சி நடிகைகள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள் பகுப்பு:கூகுள் தமிழாக்கம்-ஆங்கிலத் திரைப்படம்
தமிழ்நாடு கால்நடை பராமரிப்பு, பால்வளம் மற்றும் மீன்வளத் துறை
தமிழ்நாடு கால்நடை பராமரிப்பு, பால்வளம் மற்றும் மீன்வளத் துறை (Department of Animal Husbandry, Dairying and Fisheries (Tamil Nadu) என்பது தமிழ்நாடு அரசின் ஒரு துறையாகும்.
வெளியிணைப்புகள்
பகுப்பு:தமிழ்நாடு அரசுத் துறைகள்
நிலாவெளி
நிலாவெளி (Nilaveli) என்பது திருகோணமலையிலிருந்து 09 கி.மி. தொலைவில் வட மேற்கில் அமைந்துள்ள ஓர் கரையோரப் பிரதேசமாகும். இது உல்லாச பயணிகளுக்கான புகழ்பெற்ற இடமாகும். 2004 இந்தியப் பெருங்கடல் நிலநடுக்கம், ஈழப் போர் என்பவற்றால் இதன் உல்லாச பயணிகளின் எண்ணிக்கையில் வீழ்ச்சியைக் கண்டாலும் இன்றைய கால கட்டங்களில் உள்நாட்டு மற்றும் வெளிநாட்டு உல்லாச பயணிகளை கவரும் ஒரு பிரதேசமாகும்  வரலாற்று சிறப்பு மிக்க புறாத்தீவும் இங்குதான் அமைந்துள்ளது.
கடற்கரை
நிலாவெளி கடற்கரை திருகோணமலை மாவட்டத்தில் மிகச்சிறந்த சுற்றுலாத் தளங்களில் ஒன்று. நட்சத்திர சுற்றுலா விடுதிகளோடு கூடிய சிறந்த கடற்கரைப் பிரதேசம் என்பதால் இப்பிரதேசம் உள்நாட்டு மற்றும் வெளிநாட்டு சுற்றுலாப் பயணிகளைக் கவர்ந்த பிரதேசமாக உள்ளது. சூரியக்குளியல், படகுபயணம், மற்றும் நீச்சல் ஆகியவற்றுக்கு மிகச்சிறந்த இடமாகும்.
வெளி இணைப்புகள்
பகுப்பு:திருகோணமலை மாவட்டத்தில் உள்ள ஊர்களும், நகரங்களும் பகுப்பு:இலங்கைக் கடற்கரைகள்
பரிதா தோப்னோ
இவர் 1991-ல் 10வது மக்களவை மற்றும் 1996-ல் 11வது மக்களவையில் இந்தியத் தேசிய காங்கிரசு கட்சி வேட்பாளராக ஒடிசாவின் சுந்தர்கர் மக்களவைத் தொகுதியின் உறுப்பினராகத் தேர்ந்தெடுக்கப்பட்டார். இவர் 6 பிப்ரவரி 2018 அன்று தனது 92 வயதில் இறந்தார்.
தோப்னோ, ஒடிசாவிலிருந்து 1998-2002 காலத்திற்கான இந்திய நாடாளுமன்றத்தின் மேல் சபையானமாநிலங்களவை உறுப்பினராகத் தேர்ந்தெடுக்கப்பட்டார்.
ரோஸ் பைரன்
வெளி இணைப்புகள்
பகுப்பு:1979 பிறப்புகள் பகுப்பு:வாழும் நபர்கள் பகுப்பு:ஆங்கிலேயத் தொலைக்காட்சி நடிகைகள் பகுப்பு:ஆஸ்திரேலிய தொலைக்காட்சி நடிகைகள் பகுப்பு:ஆஸ்திரேலியத் திரைப்பட நடிகைகள்
தங்கத்திலே வைரம்
தங்கத்திலே வைரம் 1975 ஆம் ஆண்டு வெளிவந்த தமிழ்த் திரைப்படமாகும். சொர்ணம் இயக்கத்தில் வெளிவந்த இத்திரைப்படத்தில் சிவகுமார், கமல்ஹாசன், ஜெயசித்ரா, ஸ்ரீபிரியா மற்றும் பலரும் நடித்துள்ளனர்.
வெளி இணைப்புகள்
பகுப்பு:1975 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:சிவகுமார் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:சிறீபிரியா நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள்
நீலோத்பாலாபுரம் ஊராட்சி
நீலோத்பலாபுரம் ஊராட்சி (Neelothbalapuram Gram Panchayat), தமிழ்நாட்டின் திருவள்ளூர் மாவட்டத்தில் உள்ள ஆர்.கே. பேட்டை வட்டாரத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1636 ஆகும். இவர்களில் பெண்கள் 769 பேரும் ஆண்கள் 867 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கல்லுக் கொடுத்தான் கல்லே வா
ஆட்ட விவரம்
ஒருவர் பொத்தியாள். (பொதுவானவர்). இவர் தன் கையிலுள்ள மணியாங்கல்லை மற்றவருக்குக் காட்டுவார். மற்றவர்கள் அவர்முன் பிறைபோல் வளைவாக நிற்பர்.
”கல்லைக் கொண்டு ஓடிப்போ” என்று பொத்தியாள் இறுதியில் பாடியதும் கல்லைக் கையில் வைத்திருப்பவர் ஓடி முன்பே தீர்மானிக்கப்பட்ட உத்தி இடத்தைத் தொடவேண்டும். உத்தி இடத்தை அவர் அடைவதற்கு முன் பிறர் அவரைத் தொட முனைவர். கல் வைத்திருப்பவர் இடையில் தொடப்பட்டுவிட்டால், ஆட்டம் முனபு போல் மீண்டும் ஆடப்படும்.
கல் வைத்திருப்பவர் பிறரிடம் பிடிபடாமல் உத்தியைத் தொட்டுவிட்டால், ஏனையோரில் ஒருவரைத் தேர்ந்தெடுத்து அவர்மேல் குதிரை ஏறிக்கொண்டு பொத்தியாள் இருக்குமிடம் வரையில் சவாரி செய்யலாம். பொதுவாகத் தோற்றவருக்குத் தண்டனை என்னும் நிலை மாறி, இந்த விளையாட்டில் வென்றவருக்கு விருது வழங்கப்படுகிறது.
கருவிநூல்
பகுப்பு:தமிழர் விளையாட்டுகள் பகுப்பு:சிறுவர் விளையாட்டுகள்
துயில் நடை
தூக்கத்தில் நடத்தல் அல்லது துயில் நடை (sleepwalking ; somnambulism) என்பது ஒருவகை தூக்க நோயாகும், இது பரசொம்னியா (parasomnia) எனப்படும் தூக்கத்தில் நிகழும் செயல்கள் கொண்ட பகுப்பில் அடங்கும். தூக்கத்தின் படிநிலைகளில் ஒன்றான மந்த அலை உறக்கநிலையில் (slow wave sleep) நிகழும். தூக்கத்தில் நிகழும் இச்செயன்முறைகள் படுக்கையில் இருத்தல், படுக்கை அருகே நடத்தல், குளியலறை நோக்கி நடத்தல், சுத்தம் செய்தல் போன்ற தீங்கில்லாத செயற்பாடுகளாக இருக்கலாம் அல்லது உயிராபத்தை உண்டாக்க வல்ல தூக்கத்தில் சமைப்பது, வாகனம் ஓட்டுவது, தீங்கு விளைவிக்கும் பொருட்களைப் பயன்படுத்துவது போன்றவையாக இருக்கலாம், சிலவேளைகளில் வேறோருவரைக் கொலை செய்யும் துயில் நடை புரிவோரும் உண்டு. துயில் நடை புரிவோருக்குத் தாம் தூக்கத்தில் என்ன செய்கின்றோம் என்பது தெரியாது, ஏனெனில் அவர்கள் சுய அறிவில் அந்நேரத்தில் இருப்பதில்லை. இவர்களது கண்கள் திறந்திருந்தாலும் வெளியுலகுடன் தொடர்பு மங்கியதாகவே இருக்கும். துயில் நடை 30  செக்கன்களில் இருந்து 30 நிமிடம் வரை நீடிக்கலாம்.
தூக்கத்தின் படிநிலைகள்
தூக்கமானது இரண்டு படிநிலைகளைக் கொண்டுள்ளது: ரெம் (REM) தூக்கம் அல்லது விரைவிழிவியக்க உறக்கம், என்ரெம் (NREM) தூக்கம் அல்லது விரைவிழிவியக்கமற்ற உறக்கம். என்ரெம் தூக்கம் மேலும் மூன்று (முன்னர் நான்கு) நிலைகளாகப் பிரிக்கப்பட்டுள்ளது: நிலை 1 (இலகு உறக்க நிலை), நிலை 2 (கூட்டு உறக்க நிலை), நிலை 3 (மந்த அலை உறக்க நிலை). ஒருவரது உறக்கத்தில் இந்த நிலைகள் ஒரு சுழற்சியாக வந்துபோகும். நிலை 1 -> நிலை 2 -> நிலை 3 -> நிலை 2 -> ரெம் தூக்கம். ஓர் உறக்க சுழற்சி வட்டம் 1.5 மணிநேரம் நீடிக்கும். துயில் நடை பொதுவாக முன்னிரவில் (11.00 – 1.00) மந்த அலை உறக்க நிலையின் போது நிகழலாம். மூளை அலைகளில் ஒன்றான டெல்டா அலையின் செயற்பாடு மந்த அலை உறக்க நிலையின் போது அதிகமாகக் காணப்படுகின்றது. தூக்க நடையானது இரவில் ஒரு தடவை மட்டுமே நிகழும்.
காரணம்
சிறுவர் பருவத்தில் துயில் நடை தோன்றலுக்குக் காரணம் பூப்பெய்தலில் உள்ள தாமதம் என சில திறனாய்வாளர்கள் கருதுகின்றனர். பதினேழு வரையிலான துயில் நடை புரிவோரில் டெல்டா அலை உயர்ந்த அழுத்தத்தில் (high voltage) காணப்படுகிறது. மைய நரம்புத் தொகுதியின் விருத்தியின்மையும் இதற்குக் காரணமாக அமைகின்றது. துயில் நடை குடும்பக்களுக்குள் பரவலாகக் காணப்படும். பெற்றோரில் ஒருவருக்கு துயில் நடை காணப்பட்டால் சிறுவர் பருவத்தில் தோன்றுவது 45% ஆல் அதிகரித்துக் காணப்படும்; பெற்றோர் இருவருமே துயில் நடையால் பாதிக்கப்பட்டவராயின் இதன் அதிகரிப்பு வீதம் 60% ஆகும். பரம்பரைக் காரணிகளைத் தவிர புறச்சூழல் காரணிகளும் துயில் நடை உண்டாவதைத் தூண்டலாம். எந்தவொரு காரணியும் மந்த அலை உறக்க நிலையைக் கூட்டினால் துயில் நடை நிகழச் சாத்தியக்கூறு உள்ளது. அவற்றுள் பொதுவானவை: குறைவான தூக்கம், காய்ச்சல், மிகையான களைப்பு. சில குறிப்பிட்ட தூக்கமாத்திரைகள் கூட துயில் நடையை ஏற்படுத்தலாம்.
சிகிச்சை
குறைவான பயன்பாட்டு அளவிலான பென்சோடியசிபைன் (benzodiazepine), மூவட்ட உளச்சோர்வு போக்கிகள் (tricyclic antidepressants). எனினும் துயில் நடை புரிவோரது படுக்கையறையில் அல்லது அவர்கள் இலகுவில் கையாளக்கூடிய இடத்தில் ஆபத்தான பொருட்களை வைத்திருத்தல் கூடாது, கதவை மற்றும் சாளரத்தை படுக்குமுன்னர் பூட்டவேண்டும். போதியளவிலான தூக்கம் மிகத் தேவையான தொன்றாகும். துயில் நடையில் உள்ளவரின் தூக்கத்தைக் கலைப்பது சரியா என்பது பற்றி முரண்பாடுகள் உள்ளன. அவர்களை எழுப்பாமலேயே மீண்டும் படுக்கைக்கு அழைத்துச் செல்ல உதவ வேண்டும் என சில திறனாய்வாளர்கள் கூறுகின்றனர், வேறு சிலர் எழுப்புவதால் அவர்கள் குழப்பம் அடைவார்களேயன்றி அது தீங்கில்லை என்கின்றனர்.
சிறுவர்கள்
சிறுவர்களிலேயே துயில்நடை வழமையாகக் காணப்படும், 4 – 8 வயதுகளிலேயே அதிகூடியதாகக் காணப்படுகின்றது. 25 – 33% துயில்நடை புரிவோர் படுக்கையில் சிறுநீர் கழித்தல் உடையோராக இருக்கின்றனர். துயில் நடை உடைய சில சிறார்கள் இரவில் கொடுங்கனவு காண்பவர்களாகவும் உள்ளனர், எனினும் இரவுக் கொடுங்கனவு வயதுவந்த துயில்நடையாளிகளிலேயே அதிகமாகக் காணப்படுகின்றது.
வயது வந்தோர்
வயது வந்தோரில் சிறார்களை விடக்குறைவாகவே காணப்படுகின்றது. வயது வந்தோரில் ஏற்படும் துயில்நடை எப்பொழுதும் அவருக்கு உளநோய் இருப்பதைக் காட்டும் என்னும் தவறான எண்ணம் உள்ளது, ஆனால் துயில்நடை உளநோய் ஒன்றின் அறிகுறியாக இருக்கலாம்.
உளநோயும் மருந்துப் பயன்பாடும்
வயது வந்தோரில் சில வேளைகளில் உளநோயினால் அல்லது சிலவகை மருந்துகளின் பயன்பாடால் துயில்நடை வரக்கூடும். துயில் நடையை உண்டாக்கவல்ல மருந்துகள் சில: குளோர்ப்ரோமசின் (Chlorpromazine), பெர்பெனசின்(perphenazine), லிதியம், பென்சோடியசிபைன் வகையைச் சார்ந்த திரியாசொலம்(Triazolam), அமிற்றிரிப்ட்டிளின்(amitriptyline), பீட்டா தடுப்பிகள் (beta blockers).
வரலாறு
சென்ற நூற்றாண்டு வரைக்கும் துயில்நடை சரியாக ஆராயப்படவில்லை. கனவு காணும் ஒருவர் கனவில் நடக்கின்றார் அல்லது ஏதோ செய்கின்றார் அதனால் இது ஏற்படுகின்றது என ஆரம்பத்தில் நம்பினர். சமீபத்தைய ஆய்வுகளில் இது கனவில் ஏற்படுவது அல்ல என்பது நிருபணம் ஆயிற்று. கனவு ரெம் தூக்கத்தின் போதே உருவாகக்கூடியது, ஆனால் துயில்நடை ஏற்படுவதோ என்ரெம் தூக்கத்தில் ஆகும். பைரன் பிரபுவின் நண்பரான மருத்துவர் சோன் வில்லியம் பொலிடோரி 1815இல் துயில் நடை பற்றிய ஆய்வேடு எழுதி மருத்துவ முனைவர் பட்டம் பெற்றார்.
கலையுலகில் துயில் நடை
துயில்நடையை மையமாக வைத்து பல நாடகங்கள், திரைப்படங்கள் உருவாகியுள்ளன. பிரபல பிரித்தானிய எழுத்தாளரான சேக்ஸ்பியரின் மக்பெத்தில் லேடி மக்பெத் துயில் நடை புரிவாள். ஹரிபோர்டர் (Harry potter and the Half Blood Prince) திரைப்படத்திலும் லூனா லவ்கூட் துயில் நடை புரிவதாக கூறுவாள், அதே படத்தின் வேறொரு பகுதியில் ஹரிபோர்டரே துயில்நடை செய்துள்ளதை அவதானிக்கலாம். துயில்நடைக் கொலைகளை வைத்து எடுக்கப்பட்ட படம்தான் ‘எனது உறக்கத்தில்’ (In My Sleep). ஹௌஸ் எம்.டி (House MD) எனும் தொலைக்காட்சி மருத்துவத் தொடரிலும் (அத்தியாயம் ரோல்மொடேல் –Role model) பெண்ணொருவர் துயில்பாலுறவு (துயில் நடையில் முன்னாள் கணவனுடன் பாலுறவு) மேற்கொண்டதால் கர்ப்பமானதை காட்சிப்படுத்தி உள்ளார்கள். சைலண்ட் ஹில் (silent hill) எனும் திரைப்படத்திலும் சிறுமி ஒருத்தி தூக்கத்தில் நடப்பதைக் காணலாம்.
குற்றவியல்
துயில் நடையில் வன்முறைக் குணம் உண்டாவதால் குற்றவியல் நீதிமன்றங்கள் இது சம்பந்தமான வழக்குகளைக் கையாளுகின்றன. கொலை செய்தல், மற்றவரைத் துன்புறுத்துதல், கற்பழிப்பு போன்றவை இவற்றுள் அடங்கும். இத்தகைய குற்றம் புரிவோர் முற்றிலும் சுய சிந்தனை அற்றவர்களாக இருப்பதால் தண்டனையின் அளவு ஒரு விவாதத்துக்குரியதாக உள்ளது.
பகுப்பு:தூக்க நோய்கள்